Aarhuus Stifts-Tidende, 1846-08-05
Den kongl. Commissarius i den Roeskilde Stænderforsamling havde erklæret den 28de Juli, at han haabede, hvis ikke uforudseete Hindringer skulde møde, at Lovudkastet angaaende Jndførelsen af almindelig Værnepligt vil kunne blive forelagt mod Slutningen af næste Uge. Omsider har man da faaet No. 2 af den "holsteenske Stændertidende", hvoraf det erfares, at Forsamlingen havde i et Møde den 17de Juli besluttet at indgive en Adresse til Kongen, og til at affatte samme valgt: Advocaterne Prangen, Löck og Bargum, Klosterprovst Grev Reventlou, Borgemester Dr. Balemann, samt de Deputerede Rohwer og Manns hardt. Commissarius havde imidlertid paa bedste Maade søgt at berolige Forsamlingen med den Forsikkring: at Forholdene i Hertugdømmerne vilde blive aldeles uforandrede, at det kgl. aabne Brev slet ikke gav Anledning til nogen Bekymring, og at det aldrig kunde blive til nogen Velsignelse for Landet, naar dets 4 Provindsialstænder-Forsamlinger stode i Strid med hinanden om Arvefølgen. Han formanede derfor Fors. til muligst rolig Overveielse af Forholdene og Adressens Jndhold. Adressen blev affattet; men i Mødet den 25de gjorde Præsidenten Fors, bekjendt med, at Commissarius havde tilbagesendt ham den, paa Grund af dens Jndhold, samt tillige, at han fra den Deputerede for det 12te Kjøbstaddistrict havde modtaget et Andragende, der gik ud paa: at søge Beskyttelse hos det tydske Forbund imod de i det kgl. aabne Brev indeholdte Krænkelser af Petitionsretten, og udbede sig Forbundets Mægling i Henseende til Statsarvefølgen for Hertugd. Holsteen, i Tilfælde af det regjerende Kongehuus's Mandstammes Uddøen, saa at Hertugdømmets Rettigheder maatte blive varetagne ofv. Ligeledes havde Præsidenten fra den Dep. for det andet Kjøbstaddistrict modtaget et Forslag om, at den vedtagne Adresse til Kongen, som Commissarius havde nægtet at modtage, skulde med dertilhørende Aktstykker bringes til den tydske Forbundsforsamlings Kundskab. J Neumünster=Adressen fremtræde vore bekjendte Statssønderlemmere (hedder det i Apenr. Ugebl.) med en Anmasselse og en Frækhed, der søger sin Lige. De undsee sig ikke ved at paastaae, at det kgl. aabne Brev har fremkaldt de grøste Aufregung hos alle redeligsindede Jndvaanere i Hertugdømmerne, – de vove at erklære, at Undersaatterne ere forpligtede til, ikke at rette sig efter Souverainens Bestemmelse i Arvedeclarationen, – at vor Konges Meningsyttring over Hertugdømmernes gjensidige Forhold ikke kan tillægges nogen retlig Virksomhed! De ere frække nok til, ligeoverfor hele Verden at nægte den danske Fælleds stats Existents, idet de sige, at Kongen ikke kan skabe en saadan; - de fremsætte atter de af Kongen tilbageviste grundløse Paastande af den odløse Verwahrungsacte", – erklære, i lige Modsætning til Kongens Attraa, at de ikke ønske Forbindelsen imellem Kongeriget og Hertugdømmerne længere vedligeholdt, end de skjøtte om, og kalde Kongens Vægring, at modtage Petitioner af Stænderne angaaende Ting, der efter Grundloven ligge udenfor disses Virkekreds, en uretfærdig Jndskrænkning, Til Slutning siges, at Kongens Raadgivere ere uværdige til Landets Tillid, og Stænderne opfordres til at tye til den tydske Forbundsdag og det hele tydske Folk, naar Kongen ikke vil som Herrerne i Neumünster!!! (Ths. Av.)